Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 3. A kintlevőségek, befektetések, mérlegen kívüli tételek és a fedezetek minősítésének és értékelésének szempontjairól szóló 27/1998. (X. 21.) PM rendelet 4. §-a értelmében a hitelintézetek adósminősítési szabályzatot kötelesek
Paragraph Index: 1419

1999. július 13-tól az adatkezelő törvényi felhatalmazás alapján adatfeldolgozót vehet igénybe. Külföldi adatfeldolgozó igénybevétele esetén különbséget kell azonban tenni aszerint, hogy a feldolgozó tevékenységét mely ország szabályai szerint folytatja. Abban az esetben, ha a szabályok a magyar adatvédelmi követelményeknek megfelelnek (ebbe a körbe tartoznak az EU-tagországokon kívül az Európa Tanács adatvédelmi egyezményét kihirdető országok), az ügyfelet elegendő a külföldi adatfeldolgozásról és az adatfeldolgozó személyéről tájékoztatni. Más országokban a magyar jog szerinti védelemért az adatkezelő felelős. Ilyenkor a tájékoztatásnak legalább arra ki kell terjednie, hogy a feldolgozást az adatvédelmi nyilvántartásba bejelentett mely adatfeldolgozó végzi. Az általam megvizsgált iratok alapján megállapítható, hogy az érintetteket a Citibank Rt. nem látja el megfelelő tájékoztatással. A bank tájékoztatása akkor tekinthető megfelelőnek, ha az adatfeldolgozásról szóló információkat az üzletszabályzat külön tartalmazza, és emellett az érintettek más módon is tudomást szerezhetnek erről. Alkalmas lehet pl. a bankfiókokban jól látható helyen erre vonatkozó hirdetmény elhelyezése. Az adatvédelmi nyilatkozatban az ügyfelek hozzájárulásukat adják ahhoz is, hogy a bank személyes adataikat a nyilatkozatban szereplő országok bármelyikében kezelheti. A hitelintézet nem látja el az ügyfeleket a tájékozott belegyezéshez szükséges információval, így személyes adataik sorsáról felelősen nem tudnak dönteni. A már idézett

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes